עמית פרקש

עמית פרקש-יונס (נולדה ב-26 במאי 1989) היא שחקנית, זמרת ומנחת טלוויזיה ישראלית.

==ביוגרפיה==
נולדה בטורונטו שבקנדה. בגיל שנתיים עלתה ביחד עם משפחתה ששבה מקנדה בחזרה לישראל, והם התגוררו ברמת השרון ובקיסריה. התחנכה בבית הספר המשותף במעגן מיכאל. התפרסמה לראשונה בשנת 2006, כאשר הקליטה את השיר "מיליון כוכבים" לזכרו של אחיה, סרן , שנפל חלל בהתרסקות מסוק במהלך מלחמת לבנון השנייה של מדינת ישראל. את השיר כתב והלחין חברו הטוב של תום, יפתח קרזנר, ופרקש ביצעה אותו לראשונה בעת הלווייתו של אחיה. השיר הושמע בתחנות הרדיו בישראל, ונחשב לאחד השירים המזוהים ביותר עם תקופה זו.

את שירותה בצה"ל עשתה בלהקת חיל האוויר.

==קריירה==
במקביל לשירותה הצבאי, לוהקה פרקש לאחד התפקידים במחזמר "היי סקול מיוזיקל", שהתבסס על הסרט האמריקאי המצליח "היי סקול מיוזיקל". המחזמר, שעלה בקיץ 2008, זכה להצלחה מסחרית.

ב-2009 הופיעה בתפקיד משני בסדרה "אלכס בעד ונגד" בערוץ הילדים; וכן בסדרת הדרמה העל-טבעית שעלתה ב-HOT VOD "חצויה" בתפקיד המרכזי בתור אלה רוזן/דינמור, נערה מופנמת המגלה כי היא חצי-ערפד וחצי-אדם. בחנוכה באותה השנה, השתתפה בפסטיגל, בתפקיד הזמיר הקיסרי.

ב-2010 הוציאה את הסינגל "משהו חדש".

ב-2011 השתתפה ב-"i פסטיגל game on" בתפקיד מידנייט וזכתה במקום השלישי.

ב-2012 השתתפה כנמתחת בתוכנית "סתאאאם!" בערוץ הילדים. אם כי במהלך העונה השנייה, שימשה בתפקיד המותחת של אליאנה תדהר ושל ירדן הראל. בהמשך השנה, התמודדה בעונתה השביעית של תוכנית המציאות "רוקדים עם כוכבים" בערוץ 2 של רשת, בה העפילה לגמר הגדול וסיימה במקום השלישי.

ב-2013 השתתפה בשעשועון "כלוב הזהב" בערוץ 2 של רשת, יחד עם חבר המשפחה תומר שוף.

ב-2014 החלה לשחק בתפקיד מרכזי בסדרת הילדים והוער הקומית "מועדון החנונים", הנחתה את תוכנית המגזין "איטי ועצבני" בערוץ זום לצידו של אסף פורמן, וכן החלה להופיע במופע משלה.

בקיץ 2014 החלה להנחות בתוכניות "להתעורר בכיף" ו"אולפן הילדים" בערוץ 20 (עכשיו 14), והשתתפה במחזמר "ספר הג'ונגל" בספארי ברמת גן.

בשנת 2014 החליטה פרקש להאט את קצב ההופעות שלה בטלוויזיה ובתיאטרון, לטובת לימודי משחק מקצועיים בסטודיו למשחק של יורם לוינשטיין.

ב-8 בפברואר 2015 יצא הסינגל הראשון מתוך אלבום הבכורה שלה, "לידך", שכתב והלחין שי גבסו. את הקליפ לשיר ביים רומן בוצ'אצקי<ref></ref>. ב-3 במאי 2015 יצא הסינגל השני מתוך אלבום הבכורה שלה, "לכי אצל הים"<ref></ref>.

ב-10 במאי 2016, ערב יום הזיכרון לחללי מערכות ישראל, הוציאה את השיר "יום הולדת" במסגרת הפרויקט "שיר וזיכרון" לרגל יום הזיכרון בשיתוף עם ynet, לינקטון, רשת גימל ויד לבנים. באותו היום הקריאה מכתב שכתבה בקונסוליה הישראלית באטלנטה.

ב-2017 הופיעה בתפקידים ראשיים בסרטי הקולנוע "מסע הטבעת", "כמעט מפורסמת" ו"מועדון החנונים: הסרט". באותה השנה הופיעה בתפקיד אודרי במחזמר "חנות קטנה ומטריפה" מטעם הפקת הסיום של שחקני שנה ג' בסטודיו למשחק של יורם לוינשטיין.

ב-2018 גילמה בתיאטרון הבימה את מיקה במחזמר "מיקה שלי", המבוסס על שיריו של יאיר רוזנבלום<ref></ref>, וכמו כן, גילמה את דמותה של מריה פון טראפ בחלק מההצגות של המחזמר "צלילי המוסיקה", בתיאטרון הספרייה.

החל מ-2019 ועד 2021 שיחקה במחזמר "אביב מתעורר" בתיאטרון הבימה<ref></ref>.

החל מ-2022 משחקת בהצגה "וכי מהו טיול", המוצגת בתיאטרון הבימה<ref></ref>. באותה שנה החלה לשחק גם בהצגה "קזבלן" בתפקיד רחל פלדמן בהפקת תיאטרון הבימה ותיאטרון השעה הישראלי.

בינואר 2024, במהלך מלחמת חרבות ברזל ומתוך רצון לחזק את המשפחות השכולות, הוציאה יחד עם המוזיקאי טל רמון את השיר "אח יקר".

== חיים אישיים ==
ב-16 במרץ 2019 התארסה לבן-זוגה, יאיר יונס. ב-19 בספטמבר באותה שנה הם נישאו. ב-8 בינואר 2021 נולדה בתם הבכורה. ב-3 ביולי 2023 נולד בנם.

== פילמוגרפיה ==
=== טלוויזיה וסדרות ===
{| class="wikitable sortable"
!שנה
!סדרה
!דמות
!תפקיד
!הערות
|-
| rowspan="2" |2009
|אלכס בעד ונגד
|איה
|תפקיד משני
|ערוץ הילדים
|-
|חצויה
|אלה רוזן/דינמור
|התפקיד המרכזי
|
|-
| rowspan="2" |2012
|סתאאאם!
| rowspan="3" |עצמה
|נמתחת
|שימשה גם כמותחת בהמשך
|-
|רוקדים עם כוכבים
|מתמודדת
|הגיעה בגמר למקום השלישי
|-
|2013
|כלוב הזהב
|משתתפת
|
|-
| rowspan="4" |2014
|מועדון החנונים
|דנה
|תפקיד מרכזי
|
|-
|איטי ועצבני
| rowspan="3" |עצמה
| rowspan="3" |מנחה
|יחד עם אסף פורמן
|-
|להתעורר בכיף
| rowspan="2" |ערוץ 20 (עכשיו 14)
|-
|אולפן הילדים
|}

=== קולנוע וסרטים ===
{| class="wikitable sortable"
!שנה
!סרט
!דמות
!הערות
|-
| rowspan="3" |2017
|מסע הטבעת
|רפאלה
| rowspan="4" |תפקיד ראשי
|-
|כמעט מפורסמת
|מאיה
|-
|מועדון החנונים: הסרט
|דנה
|-
|2023
|המנצחים
|יעל
|}

=== תיאטרון ובמה ===
{| class="wikitable sortable"
!שנה
!הצגה
!תפקיד
!במאי
!תיאטרון
|-
|2009
|קונג פו פסטיגל
|הזמיר הקיסרי
|חנוך רוזן
| rowspan="2" |הפסטיגל
|-
|2011
|I פסטיגל
|מידנייט
|חנוך רוזן
|-
|2014
|ספר הג'ונגל
|באנה, זאבה
|חנוך רוזן
|בספארי ברמת גן
|-
| rowspan="2" |2018
|צלילי המוזיקה
|מריה פון טראפ
|משה קפטן
|תיאטרון הספרייה
|-
|מיקה שלי
|מיקה
|גדי ענבר
| rowspan="4" |הבימה
|-
| rowspan="2" |2019
|האביב מתעורר
|ונדלה
|משה קפטן
|-
|סימני דרך
|נעמי שמר הצעירה
|משה קפטן
|-
| rowspan="2" |2022
|וכי מהו טיול
|נויה הילדה
|להב תימור
|-
|קזבלן
|רחל פלדמן
|אלדר גרויסמן
|הבימה ותיאטרון השעה הישראלי
|}

== קישורים חיצוניים ==

* 
* 
* 
* 
* 
* 
* 
* 
* 
* 
* חן אביב ומשה אבוטבול, [http://www.frogi.co.il/bidur-cinema/20865.html הקיץ של פרקש: "אני אבחר מה שנכון לי, בלי הצהרות"], באתר פרוגי, 23 ביוני 2017
* 
* 
* 
* 
* 
* דליה בן ארי, [https://www.atmag.co.il/עמית-פרקש-ריאיון/ עמית פרקש: "אמא שלי קלטה שאני הולכת לכיוון של אנורקסיה"], באתר את, 24 במאי 2023

==הערות שוליים==

קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות בית הספר משותף חוף הכרמל
קטגוריה:בוגרי בית הספר משותף חוף הכרמל
קטגוריה:זמרות ישראליות
קטגוריה:זמרים ישראלים
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:מנחות טלוויזיה ישראליות
קטגוריה:משתתפות הפסטיגל
קטגוריה:מתחרי רוקדים עם כוכבים (ישראל)
קטגוריה:סגל ערוץ 20
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:מנחים ישראלים
קטגוריה:ישראליות שנולדו ב-1989
קטגוריה:ישראלים שנולדו ב-1989
קטגוריה:שחקניות קולנוע חרדי